Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 5996

2. Minden tevékenység-főosztályhoz, – osztályhoz tartoznak ezen tevékenységek segítségével megtanítandó, "illeszkedő" ismeretek. A különböző tevékenységek mellett szereplő témakörök, témák bármelyike feldolgozható "teljes mélységgel", és így kapcsolható más tevékenységhez pl. a beszédfejlesztéshez. Új tevékenységek: a kereskedelmi, az idegenforgalmi, a publicisztikai nyelv tanítása. Az irodalom tanítása folytatható a 9-10. év anyagának bázisán. A munka részben francia nyelvű szövegek olvasásával, ill. feldolgozásával történik. A nyelvtan tanításának is megvan a 9-10. évben tanult előzménye. E haladási szakasz átfogja a francia nyelvtan teljes rendszerét. Ez jelent egyrészt sok ismétlést, megerősítést, másrészt új ismeretek tanítását jelenti. A hangsúly a sok gyakorláson alapuló tudatos nyelvtanhasználaton van. Folyamatos és rendszeres a dalok tanítása, ill. feldolgozása.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes